Dinamo va juca luni seara un meci extrem de important pentru viitorul echipei. “Câinii” vor da piept cu Csikszereda în returul barajului pentru rămânerea în Superliga României.
Băieții antrenați de Zeljko Kopic merg la Miercurea Ciuc cu un avantaj important. Dinamo a câștigat meciul tur de pe Național Arena cu 2-0. Denis Politic a fost eroul bucureștenilor. Fostul atacant de la Bolton a înscris o dublă, iar “Câinii” sunt favoriți acum la câștigarea barajului.
Sorin Cârțu a vorbit la FANATIK SUPERLIGA despre meciul Csikszereda – Dinamo. Fostul antrenor al Universității Craiova a precizat că bucureștenii trebuie să aibă mare grijă în această partidă și să nu repete greșelile din Superliga când au pierdut puncte importante pe final de joc.
“Poti să te aștepți la orice. La câte prostii au făcut în ultimul timp. Să pierzi atâtea meciuri în minutul 90. Am văzut, s-a mai dat vorba de ghinion, că n-are șanse. Neșansa e la un meci sau două.
Bun, am pierdut acum în minutul 90, a fost neșansă, următorul hai că a fost o prostie… dar să pierzi 5-6 meciuri în ultimele minute… treci pe un alt palier al fraierului. Pe ei îi interesează ca rezultatul să fie favorabil”, a explicat Sorin Cârțu la FANATIK SUPERLIGA.
Dinamo s-a salvat de la retrogradarea directă în liga a doua în ultima etapă a play-out-ului. “Câinii” au câștigat cu 2-0 în fața celor de la UTA Arad. În divizia secundă au mers FCU Craiova și FC Voluntari. Cealaltă echipă care joacă barajul este FC Botoșani. În tur, moldovenii au câștigat cu 1-0 în fața celor de la Mioveni.
Dinamo putea scăpa de emoțiile barajului dacă trupa lui Kopic gestiona mai bine finalurile de meci. “Câinii” au pierdut puncte prețioase în minutele de prelungiri, ba au fost învinși, ba egalați. După un calcul simplu, bucureștenii ar fi terminat play-out-ul cu 8 puncte în plus dacă nu încasau goluri dincolo de minutul 90.
Partida Csikszereda – Dinamo București se joacă luni seara de la ora 20. Ciucanii speră să reușească remontada și să o trimită pe Dinamo înapoi în liga a doua. “Câinii” au misiunea de a proteja diferența